
LT-SURVEILLANCE

KVIETIMAS

Regioninis seminaras
„Tuberkuliozės valdymo aktualijos: diagnostika, epidemiologinė priežiūra ir praktiniai sprendimai“
2026 m. spalio 8 d. 14 val. nuotoliniu būdu

Įgyvendinant Europos sveikatos ir skaitmenizavimo vykdomosios institucijos finansuojamo projekto LT-SURVEILLANCE „Užkrečiamųjų ligų priežiūros sistemos Lietuvoje stiprinimas“ veiklas organizuojamas regioninis seminaras „Tuberkuliozės valdymo aktualijos: diagnostika, epidemiologinė priežiūra ir praktiniai sprendimai“.

Seminaro tikslas – stiprinti asmens ir visuomenės sveikatos priežiūros specialistų kompetencijas tuberkuliozės diagnostikos, epidemiologinės priežiūros ir valdymo srityse bei tobulinti praktinius gebėjimus taikant aktualius tuberkuliozės prevencijos ir stebėsenos reikalavimus.
Renginys skirtas – Šiaulių apskrities asmens sveikatos priežiūros specialistams, dalyvaujantiems tuberkuliozės diagnostikos ir prevencijos procese; visuomenės sveikatos priežiūros specialistams, vykdantiems tuberkuliozės epidemiologinę priežiūrą ir valdymą; savivaldybių sveikatos reikalų koordinatoriams, dalyvaujantiems tuberkuliozės prevencijos ir visuomenės sveikatos priemonių planavime bei koordinavime.
Po seminaro dalyviai gebės taikyti tuberkuliozės diagnostikos, epidemiologinės priežiūros ir valdymo principus profesinėje veikloje; tinkamai pildyti profilaktinių tyrimų dėl tuberkuliozės ir latentinės tuberkuliozės infekcijos atlikimo statistinės ataskaitos Nr. 9 – sveikata (metinė) formą; atpažinti aktualias tuberkuliozės prevencijos, diagnostikos ir epidemiologinės priežiūros problemas bei aptarti jų sprendimo galimybes.

PROGRAMA

	13.45–14.00
	Dalyvių prisijungimas

	14.00–14.05
	Sveikinimo žodis

	14.05–14.35
	Aktyvios ir latentinės tuberkuliozės diagnostika

Virgainė Bielskienė, VšĮ Respublikinės Šiaulių ligoninės Tuberkuliozės ir plaučių ligų klinika, laikinai einanti klinikos vadovo pareigas, gydytoja pulmonologė

	14.35–14.40
	Klausimai/atsakymai

	14.40–15.10
	Tuberkuliozės epidemiologinė situacija: aktualūs rodikliai, iššūkiai ir praktiniai sprendimai

Birutė Nakčerienė, VUL Santaros klinikos Programų ir tuberkuliozės skyriaus vedėja (laikinai einanti pareigas)

	15.10–15.15
	Klausimai/atsakymai

	15.15–15.35
	Aktyvios tuberkuliozės valdymo aspektai 

Edita Satkevičienė, Nacionalinio visuomenės sveikatos centro prie Sveikatos apsaugos ministerijos Šiaulių departamento Užkrečiamųjų ligų valdymo skyriaus vedėja

	15.35–15.40
	Klausimai/atsakymai

	15.40–16.00
	Seminaro apibendrinimas ir diskusija



Registracijos tvarka:
· Dalyvavimas regioniniame seminare – nemokamas.
· Renginys bus transliuojama nuotoliniu būdu. Nuotolinės transliacijos Teams platformos nuoroda bus išsiųsta užsiregistravusiems dalyviams. Prisijungiant reikės nurodyti vardą ir pavardę.
· Registracija vyksta iki 2026 m. spalio 6 d. (imtinai).
· Registruotis galima šioje registracijos formoje (rekomenduojama pildymui naudoti Google Chrome naršyklę). Dalyvių skaičius ribotas.

Organizatoriai: Nacionalinio visuomenės sveikatos centro prie Sveikatos apsaugos ministerijos Šiaulių departamentas

Kontaktiniai asmenys: Edita Satkevičienė, tel. +370 690 70063, el. p. edita.satkeviciene@nvsc.lt
Finansuojama Europos Sąjungos lėšomis. Pateiktos nuomonės ir požiūriai yra tik autoriaus (-ių) ir nebūtinai atspindi Europos Sąjungos ar Europos sveikatos ir skaitmeninės vykdomosios įstaigos požiūrį. Europos Sąjunga ar finansuojanti institucija nėra atsakingos už šią informaciją.

